b'\n_START_ARTICLE_\nSamuel Gyldenstolpe\n_START_PARAGRAPH_\nSamuel Gyldenstolpe eli Samuel Michaelis, nobilis (24. lokakuuta 1649 Turku \xe2\x80\x93 9. huhtikuuta 1692 Turku) oli suomalainen Turun akatemian k\xc3\xa4yt\xc3\xa4nn\xc3\xb6llisen filosofian professori._NEWLINE_Gyldenstolpen vanhemmat olivat Turun hovioikeuden asessori, professori Mikael Wexionius, aateloituna 1650 Gyldenstolpe (1609\xe2\x80\x931670) ja Susanna Crucimontanus. H\xc3\xa4n p\xc3\xa4\xc3\xa4si ylioppilaaksi Turussa 1660 tai 1661 ja opiskeli Turun akatemiassa. H\xc3\xa4n teki ulkomaanmatkan 1676_NEWLINE_Gyldenstolpe oli Tukholman ja S\xc3\xb6dermanlandin maakunnan inspehtorina n\xc3\xa4ht\xc3\xa4v\xc3\xa4sti vuonna 1671 ja S\xc3\xb6dermanlandin ja N\xc3\xa4rken maakuntien inspehtorina 1679. H\xc3\xa4nest\xc3\xa4 tuli Turun akatemian kirjastonhoitaja 1668 ja k\xc3\xa4yt\xc3\xa4nn\xc3\xb6llisen filosofian (valtiotieteen ja historian) professori 1671. Gyldenstolpe pid\xc3\xa4tettiin virantoimituksesta salavuoteuden takia mutta h\xc3\xa4n p\xc3\xa4\xc3\xa4si palaamaan virkaansa 1680. Viimeksi Gyldenstolpe toimi Yl\xc3\xa4-Satakunnan kihlakunnan tuomiokunnan tuomarina 1681\xe2\x80\x931691.'